Com declarar la compra d'un vehicle de segona mà
La compravenda d'un vehicle usat, quan la transmissió és entre particulars, està subjecta a l'impost sobre transmissions patrimonials i actes jurídics documentats, modalitat de transmissions patrimonials oneroses i s'autoliquida amb el model 620.
Això no obstant, hi ha supòsits en què no hi ha obligació de presentar l'autoliquidació.
Podeu consultar més informació sobre aquest tema, així com les operacions exemptes i les operacions no subjectes a l'impost, a:
S'autoliquida amb el model 620, que es pot tramitar telemàticament o presencialment.
Podeu consultar més informació sobre les modalitats d'autoliquidació, pagament i presentació, així com la documentació requerida, a:
La base imposable és el valor real del vehicle.
Cada any una ordre ministerial publica uns preus mitjans de venda, que podeu utilitzar en funció de la marca, el model, la potència i l'any de matriculació del vehicle, sempre que el valor resultant sigui igual o superior al valor declarat en el contracte de compravenda.
També podeu consultar i fer servir el simulador de valoracions de vehicles per obtenir aquesta valoració.
Excepcionalment, per a la resta de vehicles, cal indicar el preu de compra.
Podeu consultar l'ordre ministerial, el simulador i les taules de valors a l'apartat:
Valors per a la transmissió de vehicles i embarcacions
El 5%, si la data de compravenda és posterior al 30 de juny de 2010.
El termini per pagar i, si cal, presentar la documentació, és d'un mes des de la data de la transmissió.
Si el termini acaba en dissabte, queda prorrogat fins al primer dia hàbil següent.
Si, podeu consultar les condicions del servei:
El senyor A compra el 2 de setembre de 2010 a la senyora B un Ford Capri, model 2.3 V6-S-Ghia, que cubica 2294 cc i té menys d'un any d'antiguitat.
El programa d'ajuda per a l'autoliquidació de la transmissió de vehicles usats facilita l'entrada de les dades per emplenar l'imprès del model 620.
S'ha de consignar la informació següent:
La data de la meritació, és la de formalització de l'acte de compravenda; seguint l'exemple, el 2 de setembre de 2010.
En l'apartat de subjecte passiu cal posar les dades personals del comprador (A) (també s'hi poden enganxar les etiquetes fiscals que faciliten les oficines tributàries), i en l'apartat de transmitent les dades de la persona venedoradora (B).
Dins l'apartat de característiques tècniques del vehicle, s'hi consignen totes les dades que se sol·liciten i que figuren a la fitxa tècnica i al permís de circulació.
En l'apartat d'autoliquidació es calcula el total a ingressar que correspon.
La base imposable és el valor declarat.
Per calcular-lo, podem utilitzar el simulador de valoració.
En aquest exemple, per les característiques del vehicle i l'any de matriculació, el valor a declarar són 9.000,00 euros.
El tipus de gravamen, en aquest cas, és el 5% (aplicable als fets imposables meritats a partir de l'1 de juliol de 2010).
Per tant, seguint l'exemple, la quota a ingressar serà el resultat d'aplicar el tipus impositiu del 5% sobre el valor del vehicle: 450,00 euros.
Un cop emplenat l'imprès i signat el model, es paga l'impost en qualsevol entitat col·laboradora.
Un cop fet l'ingrés, amb la carta de pagament i la documentació del vehicle ja es pot adreçar a la Prefectura provincial de Trànsit per fer el canvi de titularitat.
També hi ha la possibilitat de realitzar la tramitació telemàticament.